Cairngorms nasjonalpark

Cairngorms nasjonalpark (skotsk gælisk Pàirc Nàiseanta a'Mhoinhaid Ruaidh) er en av Skottlands nasjonalparker. Den omfatter fjellkjeden Cairngorms og området rundt. Parken ble opprettet i 2003, og var den andre nasjonalparken som ble opprettet av Det skotske parlamentet. Den første var Loch Lomond and the Trossachs, som ble opprettet året før. Nasjonalparken er den største i Storbritannia, med et areal på omkring 3800 km².

Da den ble opprettet var det uenighet om omfanget. Mange mente at et område i Perth and Kinross skulle inkluderes, men det ble utelatt. Det var også uenighet om en kabelbane på Cairn Gorm, som ble støttet av National Park Authority. De som støttet dette prosjektet mente banen ville bringe viktige inntekter til området, mens motstanderne mente det var et for stort inngrep i et vernet område.

Byer og landsbyer

Parken dekker områder i fire regioner. National Park Authority deler planmyndighet med lokalmyndighetene innenfor parkens område.

Aberdeenshire

 Ballater, Braemar
 Strathdon

Angus

Ingen byer eller landsbyer, kun deler av Angus Glens.

Highland

 Aviemore
 Boat of Garten
 Carrbridge
 Dalwhinnie, Drumochter
 Grantown-on-Spey
 Kingussie
 Laggan
 Nethy Bridge, Newtonmore

Moray

 Tomintoul

Eksterne lenker

 Cairngorms nasjonalparks hjemmeside

Nasjonalparker i Storbritannia
Aberdeenshire
Angus
Highland
Moray